Document ID: 32011D0540

KOMISIJOS SPRENDIMAS
2011 m. rugpjūčio 18 d.
kuriuo iš dalies keičiamas Sprendimas 2007/589/EB, kad būtų įtrauktos šiltnamio efektą sukeliančių dujų apskaitos ir ataskaitų teikimo gairės, susijusios su naujomis veiklos ir dujų rūšimis
(pranešta dokumentu Nr. C(2011) 5861)
(Tekstas svarbus EEE)
(2011/540/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2003 m. spalio 13 d. Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Bendrijoje ir iš dalies keičiančią Tarybos direktyvą 96/61/EB (1), su pakeitimais, padarytais Direktyva 2004/101/EB (2), Direktyva 2008/101/EB (3) ir Reglamentu (EB) Nr. 219/2009 (4), ypač į jos 14 straipsnio 1 dalį ir į 24 straipsnio 3 dalį,
kadangi:
(1)
Direktyva 2003/87/EB nustatyta Europos Sąjungos šiltnamio efektą sukeliančių dujų apyvartinių taršos leidimų prekybos sistema (toliau - ŠESD ATLPS);
(2)
pagal Direktyvos 2003/87/EB, iš dalies keistos Direktyva 2004/101/EB, Direktyva 2008/101/EB ir Reglamentu (EB) Nr. 219/2009, 14 straipsnio 1 dalį Komisija priėmė Sprendimą 2007/589/EB, nustatantį šiltnamio efektą sukeliančių dujų išmetimo apskaitos ir ataskaitų teikimo gaires (5);
(3)
pagal Direktyvos 2003/87/EB, su pakeitimais, padarytais Direktyva 2004/101/EB, Direktyva 2008/101/EB ir Reglamentu (EB) Nr. 219/2009, 24 straipsnio 3 dalį Komisija gali savo iniciatyva priimti išmetamo teršalų kiekio, susijusio su I priede nenurodyta veikla, įrenginiais ir šiltnamio efektą sukeliančiomis dujomis, apskaitos ir jo ataskaitų teikimo gaires, jei ta apskaita ir ataskaitų teikimas gali būti vykdomi pakankamai tiksliai;
(4)
pagal Europos Parlamento ir Tarybos direktyvos 2009/29/EB, iš dalies keičiančios Direktyvą 2003/87/EB, siekiant patobulinti ir išplėsti Bendrijos šiltnamio efektą sukeliančių dujų apyvartinių taršos leidimų prekybos sistemą (6), 3 straipsnį, Direktyvos 2003/87/EB su pakeitimais, padarytais Direktyva 2004/101/EB, Direktyva 2008/101/EB ir Reglamentu (EB) Nr. 219/2009, 14 ir 24 straipsniai taikomi iki 2012 m. gruodžio 31 d.;
(5)
Direktyva 2009/29/EB nuo 2013 m. į ŠESD ATLPS įtraukiamos naujos veiklos ir dujų rūšys. Komisija turėtų priimti naujų veiklos ir dujų rūšių išmetamųjų šiltnamio efektą sukeliančių dujų apskaitos ir ataskaitų teikimo gaires, atsižvelgdama į tai, kad numatoma nuo 2013 m. tokias veiklos ir dujų rūšis įtraukti į ŠESD ATLPS, o iki 2013 m. tokios veiklos ir dujų rūšys į ŠESD ATLPS gali būti įtrauktos vienašališkai;
(6)
todėl Sprendimas 2007/589/EB turėtų būti atitinkamai iš dalies pakeistas;
(7)
šiame sprendime nustatytos priemonės atitinka Direktyvos 2003/87/EB 23 straipsnyje nurodyto komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2007/589/EB iš dalies keičiamas taip:
1.
1 straipsnis pakeičiamas taip:
„1 straipsnis
Šiltnamio efektą sukeliančių dujų, išmetamų vykdant Direktyvos 2003/87/EB I priede nurodytą veiklą ir veiklą, kuriai ŠESD ATLPS taikoma pagal tos direktyvos 24 straipsnio 1 dalį, apskaitos ir ataskaitų teikimo gairės išdėstytos šio sprendimo I-XIV ir XVI-XXIV prieduose.
Aviacijos veiklos tonkilometrių duomenų apskaitos ir ataskaitų, teikiamų siekiant gauti leidimą pagal Direktyvos 2003/87/EB 3e arba 3f straipsnį, gairės išdėstytos XV priede. Tos gairės grindžiamos minėtos direktyvos IV priede išdėstytais principais.“
2.
Priedų sąrašas ir šie priedai iš dalies keičiami taip:
a)
priedų sąrašas iš dalies keičiamas pagal šio sprendimo I priedą;
b)
I priedas iš dalies keičiamas pagal šio sprendimo II priedą;
c)
II priedas iš dalies keičiamas pagal šio sprendimo III priedą;
d)
IV priedas iš dalies keičiamas pagal šio sprendimo IV priedą;
e)
V priedas iš dalies keičiamas pagal šio sprendimo V priedą;
f)
VI priedas iš dalies keičiamas pagal šio sprendimo VI priedą;
g)
VII priedas iš dalies keičiamas pagal šio sprendimo VII priedą;
h)
VIII priedas iš dalies keičiamas pagal šio sprendimo VIII priedą;
i)
IX priedas iš dalies keičiamas pagal šio sprendimo IX priedą;
j)
X priedas iš dalies keičiamas pagal šio sprendimo X priedą;
k)
XI priedas iš dalies keičiamas pagal šio sprendimo XI priedą;
l)
XII priedas iš dalies keičiamas pagal šio sprendimo XII priedą;
m)
XVI priedas iš dalies keičiamas pagal šio sprendimo XIII priedą.
3.
Pridedami šie priedai:
a)
XIX priedas pridedamas pagal šio sprendimo XIV priedą;
b)
XX priedas pridedamas pagal šio sprendimo XV priedą;
c)
XXI priedas pridedamas pagal šio sprendimo XVI priedą;
d)
XXII priedas pridedamas pagal šio sprendimo XVII priedą;
e)
XXIII priedas pridedamas pagal šio sprendimo XVIII priedą;
f)
XXIV priedas pridedamas pagal šio sprendimo XIX priedą.
2 straipsnis
Šis sprendimas skirtas valstybėms narėms.
Priimta Briuselyje 2011 m. rugpjūčio 18 d.

Labels: 20